Există o funcție care implică o mare putere, o remunerare solidă, renume
și o siguranță aproape perfectă a locului de muncă.
Și există o singură modalitate de a fi angajat aici,
aceea de a fi desemnat în Curtea Supremă de Justiție a SUA.
Dacă vrei să devii judecător la Curtea Supremă a SUA,
cea mai înaltă curte federală din Statele Unite,
trebuie întrunite trei lucruri.
Trebuie să fi desemnat de către Președintele Statelor Unite,
desemnarea ta trebuie apoi aprobată de Senat,
și în final, Președintele trebuie să te numească în mod oficial.
Deoarece Constituția nu menționează nicio calificare,
cu alte cuvinte, nu se impune o vârstă anume, educație sau profesie,
și nici măcar vreo cetățenie anume,
Președintele poate desemna orice individ.
Până acum, șase judecători au fost cetățeni străini,
unul dintre aceștia nu a absolvit niciodată liceul,
iar un altul avea doar 32 de ani atunci când a fost pus în funcție.
Majoritatea președinților numesc indivizi care îi împărtășesc punctele de vedere,
deci un președinte cu o ideologie liberală
va avea tendința de a desemna liberali.
Desigur, afinitățile unui judecător nu sunt întotdeauna atât de predictibile.
De exemplu, când Președintele Eisenhower, un republican
l-a desemnat pe Earl Warren în funcția de Președinte al Curții Supreme,
Eisenhower se aștepta ca acesta să ia decizii conservatoare.
În schimb, deciziile lui Warren s-au dovedit a fi dintre cele mai liberale
din istoria Curții.
Mai târziu, Eisenhower a spus despre desemnare
că a fost „cea mai mare și stupidă greșeală” pe care a făcut-o vreodată.
Mai sunt mulți alți factori care trebuie luați în considerare,
precum experiența, loialitatea personală, etnia și genul.
Candidații sunt verificați cu atenție
în ceea ce privește registrele fiscale și plata impozitelor.
Odată ce președintele interviază candidatul
și face un anunț de nominalizare oficial,
conducerea Senatului propune ca nominalizarea să fie dezbătută în ședințe
de către Comitetul Judiciar al Senatului.
În funcție de neînțelegerile iscate legate de alegere
dezbaterea poate dura mai multe zile.
Începând cu administrația Nixon, acestea au avut o medie de 60 de zile.
Persoana propusă e intervievata cu privire la activitatea judiciară, dacă e cazul
și cum se poziționează în anumite chestiuni,
pentru a anticipa cum ar putea vota.
În special, în istoria cea mai recentă,
Comitetul încearcă să dezgroape secretele întunecate din trecut.
Comitetul Judiciar votează trimiterea nominalizării către Senat
cu o recomandare pozitivă sau negativă,
adesea reflectând înclinațiile politice, sau fără nicio recomandare.
Majoritatea refuzurilor au avut loc când majoritatea Senatului
era formată din partide politice diferite de cel al Președintelui.
Atunci când Senatul aprobă nominalizare, se face printr-o majoritate simplă,
voturile la egalitate fiind decise de către Vice Președinte.
Cu acordul Senatului,
Președintele emite o numire scrisă
permițându-i candidatului să realizeze ultimul pas,
depunerea jurământului că va respecta Constituția și Legea.
Procedând astfel,
aceștia jură în mod solemn că vor aplica legea în mod egal
și vor acorda drepturi egale celor bogați și celor săraci
și că își vor executa toate atribuțiile cu sinceritate și în mod imparțial
în cadrul Curții Supreme de Justiție a SUA
Această funcție e pe viață,
cu excepția demisionării, a pensionării, sau a demiterii prin punerea sub acuzare.
Dintre cei 112 judecători care au ocupat această poziție,
niciunul dintre aceștia nu a fost demis prin punerea sub acuzare.
Unul dintre rolurile lor e să protejeze drepturile fundamentale ale americanilor
chiar dacă ajung la putere alte partide politice.
Având în vedere această responsabilitate majoră,
nu e de mirare că judecătorul de la Curtea Supremă de Justiție trebuie să fie,
după cuvintele lui Irving R. Kaufman,
„un model de virtute,
un intelectual desăvârșit
și un expert în administrație”.
Desigur, nu fiecare membru al Curții se dovedește a fi un judecător exemplar.
Fiecare lasă în urma sa o moștenire de decizii și opinii
ce vor fi dezbătute și examinate de către cei mai buni judecători:
timpul și istoria.